als_Latn dik_Latn ron_Latn
Planifikuar si një operacion sekret, ky mision duhej të dukej si diçka gjeniale: Rekrutimi i një mjeku pakistanez, për të mbledhur mostra gjaku, me të cilat do të mund të identifikohej familja e Osama bin Ladenit, nën “mbulesën” e një programi vaksinimi të vazhdueshëm. Por si një çështje etike, ajo shihej shumë ndryshe. Programi i Vaksinimi të CIA-s, vuri në rrezik diçka shumë të çmuar, integritetin e programeve të shëndetit publik në Pakistan dhe përreth globit. Kjo nismë i shtoi rreziqet, me të cilat përballen organizatat joqeveritare (NGO), në një botë që është gjithnjë e më armiqësore ndaj ndihmës së organizatave amerikane. Çka tërhoqi vëmendjen në Amerikë është gjendja e Dr Shakil Afridi, mjekut pakistanez, i cili ndihmoi CIA-n përmes fushatës së saj të vaksinimit në zonat fisnore dhe provincën më të afërt, ku qëndronte i fshehur bin Laden. Javën e kaluar mjeku u dënua me 33 vjet burg për tradhti, duke nxitur kështu protesta indinjimi nga Sekretari i mbrojtjes Leon Paneta dhe Sekretarja e Shtetit Hillary Klinton. Zyrtarët amerikanë nuk duhet të trajtojnë çështjen Afridi, thjesht si sjellje skandaloze nga Pakistani. Ata me të drejtë nuk e konsiderojnë mjekun si tradhtar: Ai ishte duke kërkuar informacion në lidhje me udhëheqësit terrorist, të cilët ishin edhe armiqtë e Pakistanit. Unë shpresoj se ai do të lirohet, por në çdo rast Afridi dhe operatorët e tij duhet të përballen me pasojat morale të veprimeve të tyre. Ja dhe e vërteta e dhimbshme: Disa njerëz mund të vdesin sepse nuk do të duan të vaksinohen, duke dyshuar se imuniteti është pjesë e një komploti të CIA-s. Shkalla e infektimit nga poliomeliti është gjithmonë e në rritje në Pakistan, Afganistan dhe Nigeri; pjesërisht sepse njerëzit besojnë në teoritë konspirative rreth vaksinimit. Në qoftë se përhapja nuk do mund të ndalohet në këto tre vende, paralajmëron një raport i kohëve të fundit i Organizatës Botërore të Shëndetësisë, “çrrënjosja e poliomelitit do të dështojë”. Midis organizatave në fjalë vepron edhe organizata “Shpëtoni Fëmijët”, agjencia e huaj më e madhe në Pakistan. Sipas “New York Times”, Afridi u tha autoriteteve pakistaneze se kontaktin e parë me CIA-n, e kishte përmes agjencisë “Shpëtoni Fëmijët”, një pretendim që organizata e mohon. “The Times” raportoi se, pas arrestimit të Afridi-t, korrikun e kaluar, stafi i NGO-së ishte vazhdimisht i monitoruar nga inteligjenca pakistaneze, edhe dërgesat e furnizimeve të saj mjekësore ishin mbajtur në kufi. Një zëdhënës gjatë ditës së martë tha se grupi nuk ka pasur ndonjë problem gjatë muajve të fundit. Rreziku potencial për punëtorët shëndetësorë, u paraqit në letrën e 21-shkurtit, drejtuar drejtorit të CIA-s David Petraeus nga Samuel A. Worthington, presidenti i një aleance prej 200 NGO-sh, të cilat veprojnë jashtë vendit. Ai paralajmëroi: “Që me shfaqen e raporteve të CIA-s verën e kaluar, ne kemi parë një bllokim të vazhdueshëm të mundësive të NGO-ve të SHBA-ve, për të ofruar programe kritike humanitare në Pakistan, si edhe një ushtrim ose më mirë një gatishmëri për të ushtruar dhunë kundrejt punëtorëve humanitarë. Unë kam frikë se aktivitetet e CIA-s në Pakistan dhe perceptimi se NGO-të amerikane kanë lidhje me operacionet e inteligjencës, mund të ketë kontribuar në këto zhvillime alarmante. “Preston Golson, Zëdhënësi i CIA-s kishte pikëpyetje mbi këtë artikull, ai tha se nuk mund të komentonte mbi “asnjë operacion të mundshëm atje”. Por ai vuri në dukje se: “Agjencia është hapur mbi pikëpamjet e komunitetit të NGO-ve dhe u takua me përfaqësuesit e komunitetit për një shkëmbim të plotë idesh, në lidhje me shqetësimet e tyre. “Rasti Afridi është një shembull i asaj që CIA e quan “mbulimi i operacionit”. “Doktori po drejtonte një program të vërtetë vaksinimi që i dha atij një arsye për të vizituar zonat ku ishin fshehur operativët e al-Kaedës. Një zyrtar i lartë amerikan shpjegon: “Dr. Afridi-t ju kërkua thjesht të vazhdonte programin e tij. Vaksinimet ishin reale dhe gjate rrjedhës se kësaj fushate ai nuk dëmtoi asnjë individ. “Edhe pse Afridi nuk arriti të merrte mostrën e gjakut të ADN-se së bin Ladenit, ai pa dashje konfirmoi që ndërlidhësi që banonte në kompleksin Abbottabad, praktikonte një siguri të jashtëzakonshme operative, e cila ishte një zbulim i rëndësishëm. Pas vrasjes se bin Laden , mjekut j u ofruar mundësia për të lënë Pakistanin bashkë me familjen e tij, por ai vendosi të qëndrojë, sipas zyrtarit të SHBA-së. “Duhet të ketë pasur një mënyrë më të mirë veprimi , më etike, shkruan Heidi Larson, një studiues i shëndetit publik në Shkollën e Higjienës dhe Mjekësisë Tropikale në Londër, në një koment të postuar në faqen e webside-it të “The Guardian”. “Ky ndërhyrje ka rrezikuar besimin e njerëzve tek vaksinat”. Operacionet e inteligjencës, sipas definicionit, operojnë në një zonë gri, aty ku rregullat normale ligjore dhe etike janë të paqarta. Por ky rast më bën të pyes veten, nëse disa taktika të inteligjencës, të tilla si përdorimi i punëtorëve shëndetësore jashtë shtetit, a kanë limite: Në qoftë se operacionet janë në lulëzim, pasojat do të jetë shumë të dëmshme, në mënyra të paqëllimshme, por kundrejt njerëzve të pafajshëm.
als_Latn